# אלבום מוזיקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלבום מוזיקה הוא אוסף קטעי מוזיקה, בדרך כלל שירים, היוצאים לאור כיחידה אחת.

מקור המושג אלבום מוזיקה הוא אלבומי תקליטים שהוצאו לאור במחצית הראשונה של המאה ה-20.
התקליטים באותה תקופה היו בדרך כלל בקוטר של 25 סנטימטר והסתובבו במהירות של 78 סיבובים לדקה, נתונים אלה הגבילו את תכולתו של צד אחד של תקליט לכשלוש דקות. משך זמן זה הספיק לשיר אחד בלבד, כך שבתקליט אחד היו שני שירים (שיר אחד בכל צד) או שני קטעי מוזיקה. התקליטים נמכרו אז בעטיפות מרובעות מנייר פשוט עם פתח עגול באמצע, כדי שיראו דרכו את התווית במרכז התקליט שם היה המידע על השיר.

בשנת 1909 חברת התקליטים Odeon ניסתה משהו שקראו לו "אלבום" שהכיל את "הסוויטה - מפצח האגוזים" של המלחין צ'ייקובסקי על גבי ארבעה תקליטים בעלי שני צדדים באריזה אחת ובעיצוב מיוחד. עם הזמן החלו אמנים להוציא לאור בפרסום אחד מספר שירים יחד על כמה תקליטים. מעטפות מיוחדות נכרכו יחד בכריכה קשה לשם החזקת התקליטים, ומכלול זה יצא לאור בפורמט של אלבום. בכריכה החיצונית והפנימית של האלבום היה מקום לתמונות, עיצוב גרפי, רשימה של השירים, וכן מידע על על האמן וההפקה .
אלבומים אחרים הכילו יצירות ארוכות של מוזיקה קלאסית או אופרות שחולקו למספר תקליטים.

בשנת 1948 הגיע פורמט תקליטים חדש: אריכי הנגן בקוטר של 30 סניטמטר המסתובבים במהירות של 33 ו-1/3 סיבובים לדקה עם חריצים צפופים וצרים יותר. בתקליטים אלה העשויים מויניל היה מקום שהספיק לעשרה או לעשרים שירים בתקליט אחד. עם הופעת אריך הנגן הופסקה ההוצאה לאור של האלבומים מרובי התקליטים והמונח אלבום היגר לתקליט הויניל אריך-הנגן, ומאז הוא נקרא גם כן אלבום.
מאז שהתרחב השימוש בתקליטורים המונח אלבום עבר לתקליטור המוזיקה ולמעשה מתאר היום (2006) כל אוסף מוזיקלי שמוצא לאור ללא קשר לפורמט ההפצה שלו.

זמן ההשמעה המוגבל לשלוש עד ארבע דקות של התקליטים הישנים השפיע על תעשית המוזיקה והרבה זמן כתבו וביצעו שירים ולהיטים לפי המגבלה הזו.
עד היום (2006) נהוג סדר גודל כזה של זמן ללהיטים.

השאלה כמה קטעי מוזיקה זכאים להקרא "אלבום" עודנה פתוחה. יש הגורסים כי חייבים להיות לפחות 8 קטעים, ואילו חוקי המצעדים הבריטים קובעים שבאלבום צריכים להיות לפחות 4 קטעים או 20 דקות של מוזיקה.

להקות וחברות תקליטים נוהגות להוסיף לאלבומים דברים שהופכים את אריזת האלבום לפן נוסף של היצירה האומנותית. תוספות כאלה הן:

- מילות שירים
- מידע על המחברים, המלחינים והנגנים
- תמונות והגיגים
- אריזות מעוצבות גרפית באופן מיוחד
- אריזות העשויות מחומרים בלתי רגילים, כמו עץ או פלסטיק אטום

## [עריכה] ראו גם

- מיני-אלבום
- תקליט שדרים
- אלבום נושא
- אלבום אוסף

## [עריכה] קישורים

רשימת האלבומים הנמכרים ביותר בכל הזמנים בארצות הברית

מקור: http://he.wikipedia.org../../../%D7%90/%D7%9C/%D7%91/%D7%90%D7%9C%D7%91%D7%95%D7%9D_%D7%9E%D7%95%D7%96%D7%99%D7%A7%D7%94.html

קטגוריות: אלבומים | מוזיקה | מוזיקה מוקלטת

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Ελληνικά
- Español
- Eesti
- Suomi
- Français
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- Tagalog
- 中文